Volume 9 (album Shinhwa) itu apa sih? Jelaskan dalam bahasa melayu ya

Volume 9, juga dikenali sebagai Album Ulang tahun ke-10, adalah album studio kesembilan oleh kumpulan penyanyi lelaki Korea Selatan, Shinhwa. Ia dilancarkan pada 3 April 2008 oleh Good Entertainment, menandakan ulangtahun ke-10 bagi kumpulan ini. Ia mula dilancarkan sebagai edisi terhad terbitan pertama dengan 50,000 unit sahaja, setiap satu mempunyai nombor sir berhologram dan buku gambar setebal 120 muka surat. Edisi biasa dilancarkan seminggu selepas itu. Kemudian, Edisi Putih sebanyak 20,000 unit telah dilancarkan pada 3 Julai 2008, yang mempunyai lagu baru "Destiny of Love" (흔적) dan satu video muzik yang memaparkan klip-klip dari konsert Shinhwa Must Go On: 10th Anniversary Live yang diadakan pada 29 dan 30 Mac 2008 di Arena Gimnastik Olimpik, Seoul.

"One More Time" (다시 한번만), sebuah lagu balada, merupakan lagu utama yang dilancarkan sebagai single digital pada 24 Mac 2008. "Run" adalah lagu seterusnya yang dilancarkan dengan video muzik promosi.